Борис Младенов-Young
Бог зорко от небето наблюдава…

chitanka.info

Бог зорко от небето наблюдава

човеците през земните им дни.

Делата мъдро съди и решава

на кой каква съдба да отреди.

„Тоз дядо, Свети Петре, виж, с охота

деня превръща в празник най-голям

и граби с пълни шепи от живота —

на него дълголетие ще дам.

А онзи мъж почивка не познава,

работи и се трепе като скот —

в гонитба за богатство и за слава

прахосва здраве, младост и живот.

Такъв не заслужава да живее!

Той няма никога да поумнее.“

Сидни, Австралия — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.